CELEX: C2007/223/33
Language: sk
Date: 2007-09-22 00:00:00
Title: Vec F-18/07: Žaloba podaná 10. júla 2007 – Marcuccio/Komisia

22.9.2007   
            
            
               SK
            
            
               Úradný vestník Európskej únie
            
            
               C 223/18
            
         Žaloba podaná 10. júla 2007 – Marcuccio/Komisia
   (Vec F-18/07)
   (2007/C 223/33)
   Jazyk konania: taliančina
   Účastníci konania
   
      Žalobca: Luigi Marcuccio (Tricase, Taliansko) (v zastúpení: G. Cipressa, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie z 25. októbra 2005 vydané Spoločným režimom nemocenského poistenia žalovanej, ktorým žalovaná zamietla žiadosť z 11. októbra 2005 podanú žalobcom, aby v zmysle článku 72 Služobného poriadku úradníkov Európskych spoločenstiev a Pravidiel týkajúcich sa nemocenského poistenia pre úradníkov Európskych spoločenstiev uznala, že je postihnutý ťažkou chorobou,
            
         
               —
            
            
               zrušiť v rozsahu, v akom je to nevyhnutné, rozhodnutie vydané menovacím orgánom 30. novembra 2006, ADMIN.B.2/MB/nb D(06) 27556, ktorým bola zamietnutá sťažnosť z 23. augusta 2006, podaná žalobcom proti zrušeniu sporného rozhodnutia,
            
         
               —
            
            
               určiť neexistenciu ex lege alebo subsidiárne zrušiť v rozsahu, v akom je to nevyhnutné, ak existuje materiálne, čo nie je isté, rebus sic stantibus, predmetný názor lekárskej rady zahrnutý do správy z 30. novembra 2006, ktorej detaily žalobcovi nie sú známe,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca na podporu svojej argumentácie uvádza tri žalobné dôvody:
   
               1.
            
            
               absolútny nedostatok odôvodnenia, ako aj nelogickosť, rozpornosť, tautológia, zámena, nedostatok šetrenia a domýšľavý charakter úvah prijatých žalovanou;
            
         
               2.
            
            
               zjavne nesprávne posúdenie a porušenie práva;
            
         
               3.
            
            
               porušenie povinnosti starostlivosti a správneho úradného postupu.